NELJANDA KOOSSEISU 

KOMMUNAALKOMISJONI KOOSOLEKU  P R O T O K O L L

Haapsalus, linnavalitsuses					  	19. märts 2003 nr 4

Algus kell 16.00,  lõpp kell 17.20

Juhatas ja protokollis	komisjoni esimees Toivo Hein
Võtsid osa 	Kalju Aigro, Kaido Antsve, Ivar Astok, Toivo Hein, Arder Väli

Kutsutud	linnapea Teet Kallasvee, aselinnapea Jüri Kurba, linnaarhitekt Anu Joost, AS Haapsalu Veevärk esindaja Algis Saar

P ä e v a k o r d:
1. Haapsalu linnas kehtivate planeeringute ülevaatamine ja seisukoha võtmine
2. Informatsioon Väikese-Viigi süvendamisega seotud probleemide arutamine

Päevakorrapunkt nr 1

Haapsalu linnas kehtivate planeeringute ülevaatamine ja seisukoha võtmine

KUULATI
Linnaarhitekt Anu Joosti selgitusi Haapsalu linnas kehtivate detailplaneeringute kohta. 
Ettepanek: jätta kehtima olemasolevad üldplaneeringud koos neid muutvate ja täpsustavate kehtestatud detailplaneeringutega kuni uue üldplaneeringu valmimiseni vaatamata nende moraalsele vananemisele ja praegu kehtiva reaalse situatsiooni muutusele linnas.

KUULATI
Aselinnapea Jüri Kurbat, kes toetas pr Joosti ettepanekut. Vanade planeeringute tühistamine enne uute valmimist ei anna sisuliselt midagi.

KUULATI 
Komisjoniliiget Arder Välit. 
Ettepaneku lisada otsuse eelnõusse punkt, mis kohustaks linnavalitsust aprillikuu istungil esitama eelnõu uue üldplaneeringu algatamise kohta.

Ühehäälselt 
OTSUSTATI:
Teha juhatusele ettepanek esitada volikogu 28. märtsi istungi päevakorra projekti eelnõu “Haapsalu linnas kehtivate planeeringute ülevaatamine” (eelnõu ja seletus protokolli juures).

Päevakorrapunkt nr 2

Informatsioon Väikese-viigi süvendamisega seotud probleemide arutamine

KUULATI
Linnapea Teet Kallasvee ja AS Haapsalu Veevärk esindaja Algis Saare informatsiooni Väikese-Viigi süvendamise asjus. 
Analüüsiti edasise tegevuse erinevaid stsenaariumeid.

OTSUSTATI:
Võtta informatsioon teadmiseks.

Toivo Hein
Juhataja ja protokollija